Theodelinda raamatukaaned

Theodelinda raamatukaaned on varakeskaegse metallehistöö näide, osa juveliirsest köitest, mille langobardide kuninganna Theodelinda kinkis 6.–7. sajandil enda ehitatud Ristija Johannese basiilikale tänase Monza katedraali kohal Monzas Itaalias. Kaaned on Lääne-Euroopa varaseim teadaolev väärismetallköide ja asuvad Monza katedraali varakambrisMetalwork. Early Christian and Byzantine. - Encyclopedia Britannica. Kaantel on Theodelindalt raamatu kirikule kinkimisele viitav ladinakeelne tekst. Raamat pole säilinud, kuid arvatakse, et see võis olla altarievangeelium.The Earliest Western Metalwork Bookcovers, Presented by the Lombard Queen Theodelinda. - History of Information

 Kirjeldus 
Kaaned on identse kujundusega, mõlemal on roheliste, punaste ja siniste vääriskividega kaunistatud rist kuldsel taustal ja seda ümbritsev punasest klaasist cloissonné-raamThe Earliest Western Metalwork Bookcovers, Presented by the Lombard Queen Theodelinda. - History of Information, mis oli hinnatud tehnika rahvasterännuaja kunstisMetalwork. Early Christian and Byzantine. - Encyclopedia Britannica. Ka rist on kujundatud cloissonné-servistega risti ja vääriskivide ümber ning jagab kaane neljaks võrdseks osaks. Kahe paralleelse reana jookseb üle kaanevälja rooma kapitaalis tekst "De donis dei offerit Theodelinda regina gloriosissima Sancto Johanni Bapt in Basilica quam ipsa fundavit in Modicia prope pal suum." Kummalgi kaanel on neli Rooma gemmi, võib-olla kujutamas nelja evangelisti; kaks neist asendati 1773. aastal Kristuse ja Maarja kujutistega.

Lisaks kunstilisele väärtusele on kaaned oluline ajaloodokument, mille alusel saab 625. aastal surnud Theodelindat pidada Monza katedraali rajajaks. Pole teada, milline raamat oli kaantesse köidetud nagu varaste Süüria ja Bütsantsi väärismetallköidete puhulgi, varaseimad originaalsisuga väärismetallköited on teada Karolingide perioodist.The Earliest Western Metalwork Bookcovers, Presented by the Lombard Queen Theodelinda. - History of Information

 Viited 

Kategooria:Kullassepataiesed
Kategooria:Eelromaani kunst